26. nóvember

**26. nóvember** er 330. dagur ársins (331. á hlaupári) samkvæmt gregoríska tímatalinu. 35 dagar eru eftir af árinu.

## Atburðir
* 579 - Pelagíus 2. varð páfi.
* 1503 - Giuliano della Rovere varð Júlíus 2. páfi.
* 1523 - Giulio de’Medici varð Klemens 7. páfi.
* 1594 - Gefin var út tilskipun um að *[[Grallarinn]]*, messusöngsbók Guðbrands Þorlákssonar biskups á Hólum, skyldi notuð í báðum biskupsdæmunum.
* 1688 - Loðvík 14. sagði Hollandi stríð á hendur en í stað þess að ráðast þar inn hélt hann með 100.000 manna herlið inn í Heilaga rómverska ríkið og hóf þar með Níu ára stríðið.
* 1740 - Kristján 4. Danakonungur flutti inn í Kristjánsborgarhöll.
* 1922 - Howard Carter og Carnarvon lávarður urðu fyrstir manna til að fara inn í gröf Tútankamons í yfir 3000 ár.
* 1941 - Sex japönsk flugmóðurskip lögðu úr höfn í undanfara árásarinnar á Perluhöfn.
* 1945 - Fyrsta bókin í bókaflokknum *[[Lína langsokkur]]* eftir sænska rithöfundinn Astrid Lindgren kom út í Svíþjóð.
* 1973 - Stafrófsmorðin: Michelle Maenza hvarf í Rochester (New York).
* 1979 - Flugvél í pílagrímaflugi frá Pakistan International Airlines hrapaði við flugvöllinn í Jeddah, Sádí-Arabíu, með þeim afleiðingum að 156 farþegar létust.
* 1980 - Fyrsta breiðskífa Utangarðsmanna, *[[Geislavirkir]]*, kom út.
* 1981 - *Dagblaðið* og *Vísir* sameinuðust og hófst þar með útgáfa DV.
* 1981 - Broadway, veitinga- og skemmtistaður við Álfabakka í Reykjavík, var opnaður.
* 1983 - Brink's-MAT-ránið á Heathrow í London: 6800 gullstöngum var rænt. 
* 1986 - Íran-Kontrahneykslið: Ronald Reagan Bandaríkjaforseti skipaði Tower-nefndina til að rannsaka vopnasölu til Írans.
* 1989 - Fyrsta Vendée Globe-siglingakeppnin hófst.

* 1993 - *[[Skilaboðaskjóðan]]*, leikrit eftir Þorvald Þorsteinsson, var frumsýnd í Þjóðleikhúsinu og var í gagnrýni Morgunblaðsins nefnd „fullkomið listaverk“.
* 2003 - Concorde-flugvélarnar voru teknar úr notkun vegna einnar brotlendingar og vegna hryðjuverkanna 11. september 2001.
* 2008 - Meðlimir íslömsku öfgasamtakanna Lashkar-e-Taiba hófu fjögurra daga herferð skot- og sprengjuárása í Mumbai sem leiddu 164 til dauða.
* 2011 - Geimflaug með Marsbílinn *[[Curiosity]]* var skotið á loft frá Kennedy-geimferðamiðstöðinni.
* 2018 - Könnunarfarið *[[InSight]]* lenti á yfirborði Mars.
* 2019 - Jarðskjálftinn í Albaníu 2019: 51 lést og yfir 2.000 særðust þegar jarðskjálfti, 6,4 að stærð, reið yfir Norðvestur-Albaníu.
* 2019 - Mótmælin í Chile 2019: Human Rights Watch og Amnesty International gáfu út skýrslur um alvarleg mannréttindabrot lögreglu í Chile gegn mótmælendum.
* 2021 - Alþjóðaheilbrigðisstofnunin flokkaði SARS-CoV-2-Omikron sem COVID-19-afbrigði til að hafa sérstakar áhyggjur af.


## Fædd
* 1607 - John Harvard, enskur prestur (d. 1638).
* 1735 - John Thomas Stanley, enskur ferðalangur (d. 1807).
* 1827 - Ellen G. White, bandarískur rithöfundur (d. 1915).
* 1847 - María Fjodorovna, keisaraynja Rússlands (d. 1928).
* 1857 - Ferdinand de Saussure, svissneskur málvísindamaður (d. 1913).
* 1885 - Heinrich Brüning, þýskur stjórnmálamaður (d. 1970).
* 1898 - Héctor Scarone, úrúgvæskur knattspyrnumaður (d. 1967).
* 1903 - Thor Thors, íslenskur sendiherra (d. 1965).
* 1917 - Tadao Kashio, japanskur kaupsýslumaður (d. 1993).
* 1918 - Patricio Aylwin, forseti Síle (d. 2016).
* 1922 - Charles M. Schulz, bandarískur skopmyndateiknari og myndasöguhöfundur (d. 2000).
* 1939 - Tina Turner, bandarísk-svíssnesk söngkona.
* 1948 - Elizabeth Blackburn, ástralsk-bandarísk lífvísindakona og nóbelsverðlaunahafi.
* 1950 - Ingólfur Björn Sigurðsson, íslenskur leikari.
* 1958 - Einar Eyjólfsson, íslenskur prestur.
* 1959 - Satoshi Miyauchi, japanskur knattspyrnumaður.
* 1963 - Kristján Logason, íslenskur ljósmyndari.
* 1971 - Akira Narahashi, japanskur knattspyrnumaður.
* 1972 - Keiji Kaimoto, japanskur knattspyrnumaður.
* 1977 - Grétar Ólafur Hjartarson, íslenskur knattspyrnumaður.
* 1988 - Shu Kurata, japanskur knattspyrnumaður.

## Dáin
* 399 - Sirikíus páfi.
* 1252 - Blanka af Kastilíu, kona Loðvíks 8. Frakkakonungs og ríkisstjóri eftir lát hans (f. 1188).
* 1326 - Hugh Despenser yngri, enskur aðalsmaður og vinur Játvarðar 2. (tekinn af lífi).
* 1504 - Ísabella 1. af Kastilíu (f. 1451).
* 1851 - Jean-de-Dieu Soult, franskur stjórnmálamaður (f. 1769).
* 1883 - Sojourner Truth, bandarísk baráttukona (f. 1797).
* 1940 - Pétur Halldórsson, borgarstjóri Reykjavíkur (f. 1887).
* 1981 - Max Euwe, hollenskur skákmeistari (f. 1901).
* 1981 - Alfreð Clausen, íslenskur söngvari (f. 1918).
* 1984 - Jóhann Svarfdælingur, hæsti maður Íslandssögunnar (f. 1913).
* 2001 - Gísli Jónsson, íslenskufræðingur (f. 1925).
* 2012 - Joseph Murray, bandarískur læknir og nóbelsverðlaunahafi (f. 1919).
* 2018 - Stephen Hillenburg, bandarískur kvikari (f. 1961).